בוריס גלפנד

בוריס אברמוביץ' גלפנד (ברוסית: Борис Абрамович Гельфанд; נולד ב-24 ביוני 1968, מינסק שבברית המועצות) הוא שחמטאי ישראלי בדרגת רב אמן בינלאומי, סגן אלוף העולם לשעבר, חבר בנבחרת ישראל. במאי 2012 התמודד נגד וישוואנתן אנאנד באליפות העולם בשחמט 2012, ונוצח בשלב שובר השוויון במשחקים מהירים. בשנת 1990 דורג גלפנד במקום השלישי בעולם, אחרי אלופי העולם גארי קספרוב ואנטולי קרפוב. גלפנד הוא מרבי האמנים הגדולים בעולם בשני העשורים האחרונים, וגדול שחמטאי ישראל בכל הזמנים. גלפנד הגיע לדירוג שיא של 2777 במד כושר של התאחדות השחמט העולמית בנובמבר 2013, ונכון למאי 2024, הוא מדורג במקום ה-77 בעולם וה-1 בישראל. גלפנד זכה באליפות ברית המועצות לנוער בגיל 17 ובאליפות אירופה לנוער שנתיים לאחר מכן. ב־1988 סיים במקום הראשון המשותף (עם ז'ואל לוטייה) באליפות העולם לנוער. בשנה שלאחר מכן הגיע לדרגת רב־אמן. עלה לישראל ב-1998. במסגרת הקריירה המקצוענית שלו זכה בכ־50 טורנירים בינלאומיים בין השנים 2011-1990. בספטמבר 2007 השתתף גלפנד באליפות העולם בשחמט במקסיקו סיטי, בה נטלו חלק שמונת השחמטאים הפעילים הטובים בעולם. הוא זכה במקום השני במשותף עם האלוף היוצא ולדימיר קראמניק, כאשר ההודי וישוואנתן אנאנד זכה בתואר אלוף העולם עם נקודה אחת בלבד יותר מאשר לגלפנד. בנובמבר 2008, הוביל את נבחרת ישראל לזכייה במדליית כסף היסטורית באולימפיאדת השחמט העולמית בדרזדן, גרמניה, והיה לשחקן הטוב ביותר בנבחרת ואחד מהטובים ביותר באולימפיאדה כולה. באוקטובר 2010, הוליך את נבחרת ישראל לזכייה במדליית הארד באולימפיאדת השחמט העולמית בחאנטי-מאנסיסק, רוסיה - מדליה שנייה ברציפות. בעבר הוביל גם כן את הנבחרת הישראלית להישגים רבים, ושדרג את השחמט הישראלי בהביאו אותו לצמרת העולמית. עקב חילוקי דעות עם האיגוד הישראלי לשחמט לא ייצג את ישראל באולימפיאדת השחמט 2016. גלפנד נשוי למאיה, עיתונאית במקצועה, ולהם בת ובן. הוא מתגורר בראשון לציון. אליפות העולם בשח מהיר 2012 אליפות העולם בשחמט 2012 תחרות המועמדים 2013 תחרות שחמט לזכר אלכין 2013 תחרות העל בציריך 2014 תחרות העל בבאקו 2014 תחרות השחמט לזכר טל 2016 גביע העולם בשחמט 2017 בדצמבר 2009, זכה גלפנד באליפות גביע העולם בשחמט, שהתקיימה בעיר חאנטי-מנסיסק שברוסיה. במשחק הגמר ניצח גלפנד את אלוף העולם לשעבר מטעם פיד"ה, רוסלן פונומריוב האוקראיני. בזכייה זו, גלפנד הבטיח את מקומו בתחרות המועמדים לאליפות העולם בשחמט 2012, אשר נערכה במאי 2011, ובו נטלו חלק 8 מבכירי שחמטאי תבל. ברבע-גמר תחרות המועמדים גבר גלפנד על שחריאר ממדיארוב מאזרבייג'ן בתוצאה 2.5-1.5. בחצי הגמר, לאחר תיקו 2-2 בארבעה משחקים שנערכו בקצב רגיל, גבר גלפנד על גטה קמסקי מארצות הברית 2–4 בשובר שוויון בשח מהיר ובמשחק בזק (בליץ). בגמר גבר גלפנד על אלכסנדר גרישצ'וק מרוסיה בתוצאה 3.5-2.5. ניצחונו בתחרות המועמדים הבטיח לגלפנד התמודדות בדו-קרב על אליפות העולם מול האלוף הנוכחי באפריל-מאי 2012. גלפנד גם קיבל פרס כספי בסך 90 אלף אירו. זהו גדול הישגיו, וגדול ההישגים של שחמטאי ישראלי מאז ומעולם. ערך מורחב – אליפות העולם בשחמט 2012 ב-10 במאי 2012 בגלריית טרטיאקוב במוסקבה, רוסיה, התקיים טקס הפתיחה של דו-קרב על אליפות העולם. בשלב הראשון שיחקו המתמודדים משחקי שח "קלסיים" בשיטת הטוב מ-12 משחקים. ששת המשחקים הראשנים הסתיימו כולם בתיקו, לאחר שגלפנד הפתיע בהכנה טובה יותר לאליפות העולם וזכה ליתרון במרבית המשחקים [דרוש מקור]. במשחק השביעי הצליח גלפנד לממש את יתרונו וזכה בניצחון (בכלים הלבנים). אלא שבמשחק השמיני הצליח אנאנד להשוות את התוצאה, לאחר מסע נמהר של גלפנד, אשר עלה לו באובדן המלכה וגרר כניעה מיידית. יתר ארבעת המשחקים של השלב הראשון שוב הסתיימו בתיקו, והתוצאה הכוללת עמדה על 6-6. לפיכך עברו המתמודדים לשלב השני, בו שוחקה סדרה של 4 משחקי שח מהיר (25 דקות לכל שחקן, כל מסע מוסיף 10 שניות). בשלב זה התקשה גלפנד לעמוד בקצב המהיר ומצא עצמו מפגר שוב ושוב בזמן לעומת יריבו - דבר שגרם לו גם להחמיץ מצבים בהם היה לו יתרון במשחק. במשחק השני, בו שיחק אנאנד בכלים הלבנים, הצליח אנאנד לנצח את גלפנד. במשחק זה הציג גלפנד יכולת הגנה מרשימה תחת לחץ, אולם מצוקת הזמן, ומשחקו המדויק של אנאנד הכריעו לבסוף את המשחק לטובת אנאנד. במשחק השלישי היה גלפנד במצב עדיף בבירור, אולם גם הפעם לחץ הזמן הביא בסופו של דבר לסיום המשחק בתיקו. גם יתר המשחקים הסתיימו בתיקו ואנאנד ניצח בשלב השני 2.5-1.5, ושמר על כסאו. גלפנד זכה בפרס ניחומים בסך מיליון דולר. במרץ 2013 סיים גלפנד במקום חמישי בתחרות המועמדים 2013, שבה התחרו שמונה שחמטאים על האפשרות להתמודד באוקטובר אותה שנה מול אלוף העולם בשחמט, וישוואנתן אנאנד, על תוארו. מה-13 ביוני ועד ה-23 ביוני 2013 השתתף גלפנד בטורניר השנתי לזכרו של אלוף העולם לשעבר, מיכאל טל. הוא סיים עם שלושה ניצחונות, אפס הפסדים ושש תוצאות תיקו, כאשר הוא מנצח את אלכסנדר מורוזביץ', פביאנו קרואנה והיקארו נקמורה, מנצח את הטורניר עם 6 נקודות מתוך 9, חצי נקודה לפני המקום השני, מגנוס קרלסן. הוא קיבל 18 נקודות מד כושר מהטורניר והגיע לשיא דירוג מד הכושר שלו עד אותה עת (2773). מדובר היה באחד הטורנירים עם מד הכושר הממוצע הגבוה בכל הזמנים, והניצחון בטורניר נחשב להישג חסר תקדים. זכה באליפות אירופה לנוער, 1987-8 זכה באליפות עולם לנוער (משותף עם ז'ואל לוטייה), 1988 זכה תחרות במיורקה, 1989 זכה בתחרות במוסקבה, 1992 זכה בתחרות בוייק אן זה, 1992 זכה בתחרות במנילה, 1993 זכה בתחרות בכלקידיקי, 1993 זכה בתחרות בביל, 1993 זכה בתחרות בדוס הרמנאס, 1994 זכה בתחרות בדברצן, 1995 זכה בתחרות בווינה, 1996 זכה בתחרות בטילבורך, 1996 זכה בתחרות בפולניקה זדרוז', 1998 זכה בתחרות בפולניקה זדרוז', 2000 זכה בתחרות בקאן, 2002 זכה בתחרות בפמפלונה, 2004 זכה בתחרותב ביל, 2005 זכה בתחרות באשדוד, 2005 הפך לסגן אלוף העולם, מקסיקו, 2007 זכה בגביע העולם בשחמט אקטיבי, אודסה, 2009 זכה באליפות גביע העולם בשחמט, חאנטי-מאנסיסק, רוסיה, 2009 זכה בתחרות שחמט אקטיבי בלאון, 2010 זכה בטורניר NH ("וותיקים נגד צעירים"), 2010 זכה בתחרות המועמדים לאליפות העולם, קאזאן, 2011 זכה בפרס הוז מטעם עיריית תל אביב לשנת 2011 הפך לסגן אלוף העולם, מוסקבה, 2012 זכה במקום ראשון משותף בתחרות גרנד פרי, לונדון, 2012 זכה בטורניר לזכרו של אלוף העולם אלכסנדר אלכין, פריז ומוסקבה, 2013 זכה בטורניר לזכרו של אלוף העולם מיכאל טל, מוסקבה, 2013 זכה במקום ראשון משותף בתחרות גרנד פרי, פריז, 2013 בוריס גלפנד השתתף בנבחרות האולימפיות של ברית המועצות, בלארוס וישראל. בוריס גלפנד, My Most Memorable Games, הוצאת Edition Olms, שנת 2005 (באנגלית) מדיה וקבצים בנושא בוריס גלפנד בוויקישיתוף בוריס גלפנד, באתר צ'סגיימס (באנגלית) בוריס גלפנד, באתר פיד"ה (באנגלית) בוריס גלפנד, באתר האיגוד הישראלי לשחמט אלי שווידלר, גביע העולם בשחמט לבוריס גלפנד, באתר הארץ, 15 בדצמבר 2009 אלי שווידלר, השחמטאי הישראלי בוריס גלפנד הגיע למקום שני בעולם, באתר הארץ, 29 בספטמבר 2007 גלפנד זכה במקום ה-2 באליפות העולם בשחמט, באתר One דיאנה בחור ניר, איך בונים אלוף עולם, באתר כלכליסט, 9 בפברואר 2012 ריאיון עם בוריס גלפנד, באתר ירושחמט (באנגלית) יעקב פלג, אלוף בשחור לבן, באתר ערוץ 7, 9 ביוני 2011 גלעד שנהב, קרב חייו: בוריס גלפנד במשחק על אליפות העולם בשח, באתר ynet, 8 באפריל 2012 רונן דורפן, שני מלכים, לוח אחד, באתר ישראל היום, 11 במאי 2012 אלי שווידלר, אנאנד שמר על התואר; בוריס גלפנד - סגן אלוף העולם ש"נלחם במקריות כבר 15 שנה", באתר הארץ, 30 במאי 2012 בוריס גלפנד לממשלה: "מול החמאס צריך לחשוב אסטרטגיה, לא טקטיקה",nrg FIDE Rating List July 1990, www.olimpbase.org [1] טלילה שחר, שחמט: ישראלוישוואנתן אנאנד,י יתמודד על תואר אלוף העולם, באתר גלי צה"ל, 25 במאי 2011 גלפנד יצטרך לשלם למדינה 48% מיסים מסכום הזכייה [2] טורניר לזכרו של מיכאל טל 2013 [3] Chess in Khanty-Mansiysk Pairings Tree - Candidates Matches 2011 אתר קהילה עיריית תל אביב מקום ראשון משותף בתחרות גרנד פרי, לונדון, 2012 השחקן ה-3 הטוב ביותר בכל האולימפיאדה